
ΔΗΜΟΣ ΤΕΜΠΩΝ

Α Π Ο Σ Π Α Σ Μ Α

Από το αριθ. 7/2017 πρακτικό συνεδρίασης Δ.Σ Δήμου Τεμπών


Σήμερα στις 07 του μήνα Ιουνίου του έτους 2017 ημέρα Τετάρτη και ώρα 20:00’ το Δημοτικό Συμβούλιο του Δήμου Τεμπών συνήλθε σε τακτική συνεδρίαση στην αίθουσα συνεδριάσεων «Αντλιοστάσιο», ύστερα από την με αριθ. πρωτ. 4457/02-06-17  πρόσκληση του Προέδρου του Δ. Σ.  που δημοσιεύθηκε στον ειδικό χώρο ανακοινώσεων του Δήμου της έδρας και επιδόθηκε με αποδεικτικό στους Συμβούλους αυτού (άρθρο 95 του Ν. 3463/2006) για την συζήτηση και λήψη απόφασης στο κατωτέρω θέμα της ημερήσιας διάταξης.


Πριν από την έναρξη της συνεδρίασης αυτής ο Πρόεδρος διαπίστωσε ότι σε σύνολο ΕΙΚΟΣΙ ΕΠΤΑ ( 27 ) Δημοτικών Σ/λων ήταν:

Π Α Ρ Ο Ν Τ Ε Σ  ( 23 )

	1.Τσέτσιλας Δημήτριος
	
	13. Διψάνας Αχιλλεύς

	2.Τσάτσαρης Χρήστος
	
	14. Βλάγκας Ιωάννης

	3. Έξαρχος Γεώργιος
	
	15. Μανώλης Γεώργιος

	4. Αργυρίου ιωάννης
	
	16. Κυρίτσης Γεώργιος

	5. Νταφούλης Κων/νος
	
	17. Τσιαπλές θωμάς

	6. Ζάχος Βασίλειος
	
	18. Νικολάου Γεώργιος

	7. Τσιόπα-Λύτρα Γεωργία
	
	19. Καραναστάσης Αθανάσιος

	8. Μπουζέκης Ευθύμιος
	
	20. Μαϊμάρης Δημήτριος

	9. Πανάγου Ελευθερία
	
	21. Τζέκας Θωμάς

	10. Καρατέγος Μιχάλης
	
	22. Μπίκας Χρήστος

	11. Σαϊτης Αστέριος
	
	23. Ζησάκη Ξανθή  

	12. Τσεργάς Κων/νος
	
	.---- 


Α Π Ο Ν Τ Ε Σ  ( 4 )

	1. Τσούγιας Χρήστος
	
	3. Κακαγιάννης Χρήστος

	2. Γκατζόγιας Παναγιώτης
	
	4. Ντόντος Γεώργιος 
Αν και νόμιμα κληθέντες



Στην συνεδρίαση προσκλήθηκε και παρέστη ο ΔΗΜΑΡΧΟΣ κ. Κολλάτος Κων/νος.

Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.


Προσκλήθηκαν και παρέστησαν οι Πρόεδροι των Δημοτικών και Τοπικών  Κοινοτήτων, Μιχαλάκης Σωτ., Ζαφείρης Κ., Λαϊνας Αθ., Καραπάνου-Μαγαλιού Άννα, Σεβδαλής Ελ., Μπίκας Ι., Νταής Βασ.  καθώς και οι  εκπρόσωποι Τοπικών Κοινοτήτων  Λαγούρος Ι., Μήτσιου Ι., Καραμανές Νικ., Σουκοβέλου Π.


Ο  Πρόεδρος   του δημοτικού συμβουλίου κ. Καρατέγος  ύστερα από την διαπίστωση ύπαρξης απαρτίας  και αφού πρώτα ομόφωνα συμφώνησαν για την συζήτηση των εκτός  ημερήσιας διάταξης θεμάτων, κήρυξε την έναρξη της συνεδρίασης εισάγοντας το θέμα της ημερήσιας διάταξης για συζήτηση.  

ΘΕΜΑ (9ο) «Έγκριση σύναψης Προγραμματικής Σύμβασης με τη Δ.Ε.Υ.Α. Τεμπών, για την υποβολή αίτησης χρηματοδότησης έργου στο ΠΕΠ Θεσσαλίας 2014-2020»

Αριθμός   Απόφασης ( 110)


Η Τεχνική Υπηρεσία του Δήμου μας έστειλε την παρακάτω εισήγηση:

…………………………………………………………………………………………………………………………………………………………

ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ

Γ. Τσιτσιουβά   Τηλ :  2495 350336                                                                  









ΠΡΟΣ :







ΔΗΜΟΤΙΚΟ ΣΥΜΒΟΥΛΙΟ ΤΕΜΠΩΝ

ΘΕΜΑ : ΕΓΚΡΙΣΗ ΣΥΝΑΨΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ ΜΕ ΤΗ Δ.Ε.Υ.Α.ΤΕΜΠΩΝ ΓΙΑ ΤΗΝ ΥΠΟΒΟΛΗ ΑΙΤΗΣΗΣ ΧΡΗΜΑΤΟΔΟΤΗΣΗΣ ΕΡΓΟΥ ΣΤΟ ΠΕΡΙΦΕΡΕΙΑΚΟ ΕΠΙΧΕΙΡΗΣΙΑΚΟ ΠΡΟΓΡΑΜΜΑ ΘΕΣΣΑΛΙΑΣ 2014-2020  

Στις 10 Μαΐου 2017 και με αριθ. πρωτ. 1662, η Ειδική Υπηρεσία Διαχείρισης του Περιφερειακού Επιχειρησιακού Προγράμματος Θεσσαλίας 2014-2020, ανήρτησε την Πρόσκληση με κωδικό ΠΕΡ-03, Α/Α ΟΠΣ 2052 για τη υποβολή προτάσεων έργων στον Άξονα Προτεραιότητας 14 «Διατήρηση και Προστασία του Περιβάλλοντος – Προαγωγή της αποδοτικής χρήσης των πόρων (ΤΣ)» ο οποίος συγχρηματοδοτείται από το Ταμείο Συνοχής.

Αναλυτικά στοιχεία της πρόσκλησης :

· ΔΡΑΣΗ 14.6ii.29.14-16.5 (2), με τίτλο «ΟΛΟΚΛΗΡΩΣΗ ΥΠΟΔΟΜΩΝ ΣΥΛΛΟΓΗΣ ΚΑΙ ΕΠΕΞΕΡΓΑΣΙΑΣ ΑΣΤΙΚΩΝ ΛΥΜΑΤΩΝ ΣΤΟΥΣ ΟΙΚΙΣΜΟΥΣ Γ΄ ΠΡΟΤΕΡΑΙΟΤΗΤΑΣ (ΠΛΗΘΥΣΜΟΣ 2.000-15.000 ι.π.) ΠΕΡΙΦΕΡΕΙΑΣ ΘΕΣΣΑΛΙΑΣ ΣΥΜΦΩΝΑ ΜΕ ΤΗΝ ΟΔΗΓΙΑ 91/271/ΕΟΚ»:

Η Πρόσκληση απευθύνεται στις ΔΕΥΑ Περιφέρειας Θεσσαλίας, στους Δήμους που δεν έχουν ΔΕΥΑ και  αφορά στη  σταδιακή ολοκλήρωση  των υποδομών συλλογής και επεξεργασίας αστικών λυμάτων (ΕΕΛ) στους οικισμούς Γ' προτεραιότητας (πληθυσμός 2.000 - 15.000  ι.π.)  που  απαιτούνται  από  την  Οδηγία  91/271/ΕΟΚ  στην  Περιφέρεια  Θεσσαλίας  και  αναγράφονται  ονομαστικά  (συγκεκριμένα για τη ΔΕΥΑ Τεμπών για τον οικισμό του Συκουρίου ) εµπίπτοντας στις δράσεις 14, 15 και 16.  

Δράση 14: Επέκταση και εκσυγχρονισµός συστημάτων συλλογής και επεξεργασίας αστικών λυµάτων.  

Δράση  15: Ολοκλήρωση  υποδοµών συλλογής και επεξεργασίας αστικών λυµάτων (ΕΕΛ) για  τη  σταδιακή  ολοκλήρωση  Γ' προτεραιότητας (πληθυσμός 2.000 - 15.000 ι.π.) που απαιτούνται από την Οδηγία 91/271/ΕΟΚ.  

Δράση  16:  Αναβάθμιση  και  εκσυγχρονισµός  Εγκαταστάσεων  επεξεργασίας  λυµάτων  για  την  επίτευξη  ποιοτικών χαρακτηριστικών εξόδου.  

Σύµφωνα µε το παραπάνω πλαίσιο, οι πράξεις θα πρέπει να συμβάλλουν: 

α. Στην εναρμόνιση με τις απαιτήσεις της Οδηγίας 91/271/ΕΟΚ, 

β.  Στη  βελτίωση  της  συλλογής  και  επεξεργασίας  αστικών  λυμάτων  στους  οικισμούς  με  πληθυσμό  2.000-15.000  Ι.Π.  με βάση τις κατευθύνσεις της Οδηγίας για την επεξεργασία αστικών λυμάτων (91/271/ΕΟΚ), 

γ. Στη  σταδιακή  κατάργηση  του συστήματος διάθεσης αστικών λυμάτων μέσω βόθρων (σηπτικών ή  στεγανών) και στη βελτίωση της ποιότητας των επιφανειακών υδάτων και των ακτών κολύμβησης.

Σύμφωνα με τα παραπάνω και ειδικότερα μέσω της παρούσας πρόσκλησης δύνανται να χρηματοδοτηθούν:  

•  Έργα  δικτύων  αποχέτευσης  ακαθάρτων  (εσωτερικά  και  εξωτερικά  δίκτυα,  εφεξής  ΔΑ)  στους  υπόψη  οικισμούς  Γ’ προτεραιότητας,  δηλ.  με  πληθυσμό  αιχμής  2.000  –  15.000  ι.κ.  (ισοδύναμους  κατοίκους)  που  εμπίπτουν  στην  παρούσα Πρόσκληση, εφόσον διασφαλίζεται η επεξεργασία και διάθεση των λυμάτων. Με την υλοποίηση των έργων θα πρέπει να ολοκληρώνεται το ΔΑ στο πυκνοδομημένο τμήμα του οικισμού (οικιστικός πυρήνας). Επιλέξιμη είναι η κατασκευή ΔΑ σε πυκνοδομημένες περιοχές που διαθέτουν εφαρμοσμένο ρυμοτομικό σχέδιο (ολοκληρωμένη πράξη εφαρμογής) για την κάλυψη του πληθυσμού αιχμής του οικισμού. Εφόσον τμήμα του πληθυσμού αυτού κατοικεί σε περιοχή με εγκεκριμένο αλλά  μη  εφαρμοσμένο  ρυμοτομικό  σχέδιο  ή  εκτός  σχεδίου,  είναι  δυνατόν  να  είναι  επιλέξιμη  η  κατασκευή  δικτύου αποχέτευσης και σε διανοιγμένους δρόμους οι οποίοι δεν καταργούνται από την πολεοδομική μελέτη, εμφανίζουν υψηλή πυκνότητα δόμησης και αποτελούν λειτουργικό σύνολο δικτύου. Επεκτάσεις σχεδίου με εφαρμοσμένο ρυμοτομικό σχέδιο που  δεν  είναι  κατοικημένες  ή  είναι  αραιά  κατοικημένες  (ενδεικτικά  πυκνότητες  μικρότερες  από  40  –  50  κατοίκους  ανά εκτάριο) δεν εμπίπτουν στην Οδηγία 91/271. 

•  Έργα  εγκαταστάσεων  επεξεργασίας  και  διάθεσης  λυμάτων  (ΕΕΛ)  στους  υπόψη  οικισμούς  Γ’  προτεραιότητας,  δηλ.  με πληθυσμό αιχμής 2.000 – 15.000 ι.κ. (ισοδύναμους κατοίκους) που εμπίπτουν στην παρούσα Πρόσκληση, με πρόβλεψη 20ετίας και τις εξής προϋποθέσεις:   

1. Η δυναμικότητα σχεδιασμού της ΕΕΛ για την φάση κατασκευής (20ετία) να μην υπερβαίνει το 130% (εκτιμώμενη ετήσια αύξηση πληθυσμού περίπου 1,5% για την 20ετία) του σημερινού πληθυσμού αιχμής των επιλέξιμων οικισμών όπως αυτός καταχωρίζεται από την Ειδική Γραμματεία Υδάτων στην Ευρωπαϊκή Βάση Δεδομένων για την Οδηγία 91/271/ΕΟΚ,  

2. Η άρδευση να είναι εναλλακτικός τρόπος διάθεσης και όχι ο μοναδικός,  

•  Οι  δαπάνες  βιολογικής  απομάκρυνσης  αζώτου  (Ν)  και  φωσφόρου  (P)  στις  ΕΕΛ  κρίνονται  επιλέξιμες  ως  αναπόσπαστο τμήμα  της  καλής  και  αποδοτικής  λειτουργίας  της  βιολογικής  βαθμίδας  ενώ  οι  δαπάνες  της  τριτοβάθμιας  επεξεργασίας (χημική απομάκρυνση P, διύλιση, μετααερισμός, οζόνωση, κλπ.) για επαναχρησιμοποίηση των επεξεργασμένων λυμάτων, δεν θεωρούνται επιλέξιμες ακόμη και αν προβλέπονται από την έγκριση περιβαλλοντικών όρων.  

• Έργα αύξησης δυναμικότητας υφισταμένων ΕΕΛ οικισμών  Γ’  Προτεραιότητας εφόσον τεκμηριώνεται ότι η υφιστάμενη δυναμικότητα της ΕΕΛ δεν επαρκεί. 

• Αγορές εδαφικών εκτάσεων, που σχετίζονται άμεσα με τα παραπάνω έργα. 

•  Ο  ηλεκτρομηχανολογικός  εξοπλισμός  (Η/Μ)  των  αντλιοστασίων  (Α/Σ)  είναι  επιλέξιμος  για  τον  πληθυσμό  σχεδιασμού 20ετίας. 

• Εργασίες αρχαιολογίας ως ξεχωριστό υποέργο. 

• Συνδέσεις με δίκτυα ΟΚΩ, ως ξεχωριστό υποέργο.

Όμως για την υποβολή πρότασης για ένταξη και υλοποίηση συγχρηματοδοτούμενων πράξεων του ΕΣΠΑ είναι απαραίτητη η τεκμηρίωση της διοικητικής και επιχειρησιακής ικανότητας του δικαιούχου. 

Η ΔΕΥΑΤ (Κύριος του Έργου) δεν καλύπτει τις απαιτήσεις για την εκτίμηση της διοικητικής και επιχειρησιακής ικανότητας ως δικαιούχου του προς υλοποίηση Έργου, σύμφωνα με τις προβλεπόμενες ρυθμίσεις της προγραμματικής περιόδου 2014-2020. 

Ο δε Δήμος Τεμπών (Φορέας Υλοποίησης) διαθέτει τις αναγκαίες προϋποθέσεις (τεχνικές και οικονομικές υπηρεσίες, αποφαινόμενα όργανα, αναγκαία στελέχωση κλπ) για την υλοποίηση του εν λόγω έργου.

Σύμφωνα με το αρ 100 του Ν. 3852/2010  όπως αντικαταστάθηκε από την παρ. 9 του άρθρου 8 του Ν. 4071/12 (ΦΕΚ 85/11.04.2012 τεύχος Α') και ισχύει σήμερα είναι δυνατή η μεταβίβαση της αρμοδιότητας υλοποίησης των έργων αποχέτευσης  από την ΔΕΥΑΤ στο Δήμο Τεμπών ο οποίος διαθέτει και δύναται να τεκμηριώσει την διοικητική και επιχειρησιακή του ικανότητας ως  δικαιούχου της πράξης σύμφωνα με τις απαιτήσεις του ΕΣΠΑ 2014-20 και το σχετικό πλαίσιο υλοποίησης των πράξεων

Το Ν.4314/2014 «Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014-2020» (ΦΕΚ2675 Α/23-12-2014)

Την ΥΑ 81986/ΕΥΘΥ 712 /31-7-2015 Εθνικοί κανόνες εκλεξιμότητας δαπανών για τα προγράμματα του ΕΣΠΑ 2014-2020. Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από τις Αρχές διαχείρισης και Ενδιάμεσους φορείς – Διαδικασία ενστάσεων επί των αποτελεσμάτων αξιολόγησης πράξεων. (ΦΕΚ 1822 Β/24 -8-2015)

Το Εγχειρίδιο του Συστήματος Διαχείρισης και Ελέγχου του ΕΠΣΑ 2014 –2020 και ειδικότερα το παράρτημα Ι «Οδηγός διαχειριστικής ικανότητας δικαιούχων» του οδηγού αξιολόγησης.

Σύμφωνα με την παρ 1 του άρθρου 100 του ν. 3852/10, όπως αντικαταστάθηκε από την παρ. 9 του άρθρου 8 του Ν.4071/2012, ορίζεται μεταξύ των άλλων ότι: "Για τη μελέτη και εκτέλεση έργων και προγραμμάτων ανάπτυξης μιας περιοχής, καθώς και για την παροχή υπηρεσιών κάθε είδους, οι δήμοι, οι περιφέρειες, οι σύνδεσμοι δήμων, οι Περιφερειακές Ενώσεις Δήμων, η Κεντρική 'Ένωση Δήμων Ελλάδας και η 'Ένωση Περιφερειών, τα νομικά πρόσωπα δημοσίου δικαίου, τα οποία συνιστούν ή στα οποία συμμετέχουν οι προαναφερόμενοι φορείς, καθώς και Ν.Π.Ι.Δ. στα οποία συμμετέχουν ή συνιστούν η Κεντρική Ένωση Δήμων Ελλάδας και η Ένωση Περιφερειών, οι δημοτικές επιχειρήσεις ύδρευσης και αποχέτευσης, οι επιχειρήσεις Ο.Τ.Α., σύμφωνα με την κείμενη νομοθεσία, τα δημοτικά και περιφερειακά ιδρύματα, καθώς και κοινωφελή ιδρύματα και κληροδοτήματα και τα ιδρύματα τριτοβάθμιας εκπαίδευσης, στα οποία περιλαμβάνονται και τα τεχνολογικά εκπαιδευτικά ιδρύματα, μπορούν να συνάπτουν προγραμματικές συμβάσεις με το Δημόσιο, μεταξύ τους ή και με φορείς του δημόσιου τομέα της παρ. 6 του άρθρου 1 του ν.1256/1982, μεμονωμένα ή από κοινού. Οι ανωτέρω συμβάσεις υπόκεινται στον προσυμβατικό έλεγχο νομιμότητας του Ελεγκτικού Συνεδρίου σύμφωνα με τη σχετική νομοθεσία».

Το Δημοτικό Συμβούλιο θα πρέπει με σχετική απόφασή του, να προβεί στην έγκριση του σχεδίου της Προγραμματικής Σύμβασης και την υπογραφή αυτής για την υποβολή πρότασης και υλοποίηση της πράξης με τίτλο  «ΚΑΤΑΣΚΕΥΗ ΔΙΚΤΥΟΥ ΑΠΟΧΕΤΕΥΣΕΩΣ (ΔΑ) ΚΑΙ ΕΓΚΑΤΑΣΤΑΣΕΩΝ ΕΠΕΞΕΡΓΑΣΙΑΣ ΛΥΜΑΤΩΝ (ΕΕΛ) ΣΤΗ Δ.Κ. ΣΥΚΟΥΡΙΟΥ ΤΟΥ ΔΗΜΟΥ ΤΕΜΠΩΝ ΤΟΥ ΝΟΜΟΥ ΛΑΡΙΣΑΣ».
Κατόπιν των ανωτέρω σας παρακαλούμε όπως : 

Εγκρίνετε τη σύναψη Προγραμματικής σύμβασης με τη ΔΕΥΑ Τεμπών για την υλοποίηση του παραπάνω έργου – πράξης για το οποίο η ΔΕΥΑΤ προτίθεται να υποβάλλει αίτηση χρηματοδότησης στο πλαίσιο της Πρόσκλησης με κωδικό ΠΕΡ-03, Α/Α ΟΠΣ 2052 της Ειδικής Υπηρεσίας Διαχείρισης του Περιφερειακού Επιχειρησιακού Προγράμματος Θεσσαλίας 2014-2020.
……………………………………………………………………………………………………………………………………….

Κατόπιν των ανωτέρω  ΕΙΣΗΓΟΥΜΑΣΤΕ τη δήλωση πρόθεσης  Σύναψης Προγραμματικής Σύμβασης με τη ΔΕΥΑ Τεμπών, για την υλοποίηση της πράξης με τίτλο  «ΚΑΤΑΣΚΕΥΗ ΔΙΚΤΥΟΥ ΑΠΟΧΕΤΕΥΣΕΩΣ (ΔΑ) ΚΑΙ ΕΓΚΑΤΑΣΤΑΣΕΩΝ ΕΠΕΞΕΡΓΑΣΙΑΣ ΛΥΜΑΤΩΝ (ΕΕΛ) ΣΤΗ Δ.Κ. ΣΥΚΟΥΡΙΟΥ ΤΟΥ ΔΗΜΟΥ ΤΕΜΠΩΝ ΤΟΥ ΝΟΜΟΥ ΛΑΡΙΣΑΣ», για το οποίο η ΔΕΥΑΤ προτίθεται να υποβάλλει αίτηση χρηματοδότησης στο πλαίσιο της Πρόσκλησης με κωδικό ΠΕΡ-03, Α/Α ΟΠΣ 2052 της Ειδικής Υπηρεσίας Διαχείρισης του Περιφερειακού Επιχειρησιακού Προγράμματος Θεσσαλίας 2014-2020.

Και κάλεσε το Δ.Σ. ν’ αποφασίσει σχετικά.


Το Δ.Σ. λαμβάνοντας υπόψη τις διατάξεις του άρθρου 65 του Ν.3852/2010, του Ν.3463/2006, την εισήγηση του Δημάρχου, το σχέδιο της Προγραμματικής  και  μετά από διαλογική συζήτηση.

Αποφασίζει   Ομόφωνα 


Τη δήλωση πρόθεσης Σύναψης Προγραμματικής Σύμβασης μεταξύ του Δήμου Τεμπών (Φορέας Υλοποίησης) και της ΔΕΥΑ Τεμπών (Κύριος του Έργου), για την υλοποίηση της Πράξης με τίτλο: «ΚΑΤΑΣΚΕΥΗ ΔΙΚΤΥΟΥ ΑΠΟΧΕΤΕΥΣΕΩΣ (ΔΑ) ΚΑΙ ΕΓΚΑΤΑΣΤΑΣΕΩΝ ΕΠΕΞΕΡΓΑΣΙΑΣ ΛΥΜΑΤΩΝ (ΕΕΛ) ΣΤΗ Δ.Κ. ΣΥΚΟΥΡΙΟΥ ΤΟΥ ΔΗΜΟΥ ΤΕΜΠΩΝ ΤΟΥ ΝΟΜΟΥ ΛΑΡΙΣΑΣ», για το οποίο η ΔΕΥΑΤ προτίθεται να υποβάλλει αίτηση χρηματοδότησης στο πλαίσιο της Πρόσκλησης με κωδικό ΠΕΡ-03, Α/Α ΟΠΣ 2052 της Ειδικής Υπηρεσίας Διαχείρισης του Περιφερειακού Επιχειρησιακού Προγράμματος Θεσσαλίας 2014-2020.

Η παρούσα απόφαση έλαβε τον αριθμό 110/2017

…………………………………………………………………………………………………………………………..………………


Εξαντληθέντων των θεμάτων της ημερήσιας διάταξης λύεται η συνεδρίαση.

Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:
Ο Πρόεδρος


 



  
   Τα Μέλη

(υπογραφή) 





             

(υπογραφές)

Πιστό αντίγραφο

O Πρόεδρος Δ.Σ.

Καρατέγος Μιχ.
